Șobolanul Magawa, care a primit o medalie pentru curaj, s-a "pensionat". A ajutat vreme de 5 ani la detectarea minelor.
Șobolanul Magawa folosit timp de 5 ani pentru detectarea minelor se retrage. Șobolanii sunt folosiți pentru că pot să detecteze rapid minele fără să le declanșeze. Magawa a detectat 71 de mine și a acoperit o suprafață de 141.000 de metri pătrați.
Știi că există țări în care anumite animale sunt sacre. Ce probabil nu știi este că în Cambodgia cei mai populari sunt… șobolanii. Asta pentru că pot să salveze vieți.Cel mai de succes șobolan antrenat în detectarea minelor se retrage. De 5 ani, Magawa a descoperit zeci de mine pe o suprafață cât 20 de stadioane. În urmă cu un an, Magawa primea premiul pentru curaj al animalor, premiu acordat până la acel moment doar câinilor.Însă din cauza vârstei o organizație non-profit din Belgia a decis să-l retragă. Cât de importanți sunt șobolanii antrenați pentru detectarea minelor?Experiența unui localnic care a rămas fără picior când avea doar 7 ani spune totul."Când am călcat pe ea, mina a explodat, a făcut BOOM. Nu simțeam durerea, nu simțeam nimic. După aceea, am simțit corpul ud. Era sânge peste tot și piciorul meu era rupt și stomacul pe dinafară. Doctorii din sat nu mi-au dat vreo injecție pentru că urma să mor", a declarat Muy Seu Bel, supraviețuitor.Se estimează că în Cambodgia sunt între 4 și 6 milioane de mine plantate. Iar numărul celor care au fost răniți din cauza lor este de 40.000.